Temeljem članka 79. stavaka 2., 8. i 9. i članka 81. stavka 2. Zakona o lokalnim izborima („Narodne novine“ broj 144/12, 121/16) i članka 30. Statuta Općine Privlaka („Službeni glasnik Zadarske županije“ broj 05/18), a na prijedlog Mandatnog povjerenstva, Općinsko vijeće Općine Privlaka na svojoj 20. sjednici održanoj dana 17. travnja 2019. godine donosi

**O D L U K U**

**o utvrđivanju dana početka mirovanja mandata člana Općinskog vijeća i početku obnašanja dužnosti zamjenice člana Općinskog vijeća**

1. Utvrđuje se da s danom 15. travnja 2019.g. temeljem zahtjeva za stavljanje mandata u mirovanje zbog obnašanja nespojive dužnosti počinje teći mirovanje mandata članu Općinskog vijeća Marinu Buškuliću te da s tim danom dužnost zamjenice člana Općinskog vijeća počinje obnašati Paula Matulj, mag.oec.
2. Ova odluka stupa na snagu danom donošenja a objavit će se „Službenom glasniku Zadarske županije“.

KLASA: 021-05/19-01/04

URBROJ: 2198/28-01-19-4

Privlaka, 17. travnja 2019. godine

Općinsko vijeće

Predsjednik Vijeća

Nikica Begonja